Video van Karino-ongeluk: vragmotor tref skoolbus‘n Skermskoot uit die video Die ongeluk het verlede week Woensdag op die R538-pad by die Karino-kruising, sowat 20km buite Nelspruit plaasgevind. Een voetganger is dood en 102 mense, waarvan die meeste skoliere, is beseer. Die voetganger was reeds dood toe paramedici by die toneel opgedaag het. Altesaam 97 mense het matige beserings opgedoen en vyf is ernstig beseer. Een van die mense wat ernstig beseer is, moes met ŉ helikopter na ŉ nabygeleë hospitaal geneem word. ŉ Leser het die beeldmateriaal aan Maroela Media verskaf.